[{"text_idx": "#000003", "text": "En la mondo ekzistas miloj da diversaj religioj. Kristanismo kun proksimume 2,2 miliardoj da anoj estas la plej granda, sed g\u0302i ne estas la ununura religio en Slovakio au\u0306 en Eu\u0306ropo. En la historio la fido estis unu el la plej oftaj kialoj por militoj pri teritorio au\u0306 prestig\u0302o. Nuntempe estas simila situacio \u2013 la du plej grandaj religioj dancas sur tre akra pinto de ponardo, sed multaj reprezentantoj de c\u0302i tiuj religioj pretas dialogi kaj manpremi. Ne, vere ne c\u0302iuj islamanoj volas islamigi la tutan mondon helpe de iuj ajn iloj. G\u0302uste pro tio estas necese klopodi pri paco, c\u0302ar espero c\u0302iam ekzistas. Milito elpelis sufic\u0302e da homoj el siaj hejmoj, por ke ni komprenu, ke tio ne estas solvo."}, {"text_idx": "#000004", "text": "G\u0302uste pri tio klopodas la civitana asocio formita por organizi la Forumon de religioj de la mondo en Slovakio. La renkontig\u0302o CEIF 2016, do Mezeu\u0306ropa interreligia forumo 2016, kiun organizas c\u0302i tiu asocio, okazos la 25-an de julio 2016 dum la Universala Kongreso de Esperanto en Nitro, kiu okazos 23-an \u2013 30-an de julio 2016. Ma\u0301rio Nicolini diris pri la renkontig\u0302o: \u201eNi ne organizas teologian konferencon. La renkontig\u0302o celas serc\u0302i vojojn por solvi akutajn sociajn problemojn. Slovakio povas trovig\u0302i en la mapo de la spirita mondo.\u201c Ma\u0301rio Nicolini okupig\u0302as pri la sekureca situacio en Eu\u0306ropo kaj pri kandidatig\u0302o de Slovakio por okazigo de la Forumo de religioj de la mondo en la jaro 2017."}, {"text_idx": "#000005", "text": "CEIF 2016 okupig\u0302os pri kelkaj c\u0302eftemoj: Migrado kaj integrig\u0302o de eksterlandanoj, Malric\u0302eco kaj malegaleco de enspezoj, Paco kaj sekureco, Dialogo inter religioj: pri kio? por kio? kiel? Lau\u0306 la oficiala retejo CEIF 2016 estos la kontribuaj\u0302o de Slovakio por plifortigi la dialogon inter religioj, komuna serc\u0302ado de solvoj de la kreskanta interetna, interkultura kaj interreligia tensio, konfliktoj estigantaj nacionalismon, ekstremismon, ksenofobion, malemon kaj timon de civitanoj kaj komplikaj ekonomiaj, sociaj kaj societaj problemoj en la mondo, nuntempe c\u0302efe en EU sub la influo de nekontrolita alveno de granda amaso de migrantoj."}, {"text_idx": "#000008", "text": "En la konferenco CEIF 2016 devus paroli spiritaj kaj laikaj reprezentantoj de kristanismo, judaismo, islamo, hinduismo, budhismo, s\u0302intoismo, bahaismo kaj homoj el politikaj, akademiaj, neregistaraj kaj entreprenistaj rondoj."}, {"text_idx": "#000009", "text": "CEIF havas grandan perspektivon kaj g\u0302i povas proponi solvojn de tutmondaj problemoj, kiuj eliras ne nur de religia netoleremo. Pluralita societo enhavanta kulturan, rasan kaj religian buntecon estas direkto, kiun devus sekvi ankau\u0306 Slovakio. C\u0302u eblas atingi tion dum kelkaj jaroj?"}, {"text_idx": "#000013", "text": "La konferenco CEIF 2016 estas malfermita por la vasta publiko. Sufic\u0302as registrig\u0302i. Tio estas simpla \u2013 vi povas registrig\u0302i ene de kelkaj minutoj enrete Junaj homoj, kiuj interesig\u0302as pri kulturo, spirita evoluo kaj aktuala situacio en la mondo estas aparte bonvenaj!"}, {"text_idx": "#000014", "text": "Se vi interesig\u0302as pri la projektoj de interkultura kaj interreligia dialogo, kiuj estas evoluataj, ne hezitu kontakti Ma\u0301rio Nicolini, kiu estas i.a. fondinto kaj honora prezidanto de la junulara organizo Eu\u0306roatlantika centro (mario@parlament2017.sk)."}, {"text_idx": "#000015", "text": "C\u0302i tiu artikolo aperas en la nova numero de la Nitra lerneja gazeto S3GA, kiu j\u0302us gajnis unu el la c\u0302efaj premioj en la tutslovakia konkurso de junaj j\u0302urnalistoj S\u0302turovo pero 2016."}, {"text_idx": "#000017", "text": "C\u0302AR: Liptov bonvenigas internacian renkontig\u0302on de esperantistoj"}, {"text_idx": "#000018", "text": "C\u0302AR estas c\u0302elima Esperanta junulara renkontig\u0302o, kiu okazos c\u0302i-jare en Liptovsky\u0301 Mikula\u0301s\u030c. Tie renkontig\u0302os komencantoj, progresantoj kaj fluaj Esperanto-parolantoj. C\u0302AR ne temas nur pri lernado de la internacia lingvo, sed ankau\u0306 pri ekkonado de la bela medio de la regiono Liptov."}, {"text_idx": "#000019", "text": "La renkontig\u0302o de Esperanto-s\u0302atantoj okazos de la 12-a g\u0302is 15-a de novembro 2015 c\u0302e la piedo de la monto Chopok en la pensiono Relax Jasna\u0301 en Liptovsky\u0301 Mikula\u0301s\u030c (Dema\u0308nova\u0301)."}, {"text_idx": "#000020", "text": "Dum la renkontig\u0302o okazos intenca kurso de Esperanto por komencantoj kaj progresantoj. Post studado, la proksimume 30 partoprenantoj povas g\u0302ui programerojn ligitajn al la c\u0302eftemo de la arang\u0302o: \u201cEn sana korpo log\u0302as sana spirito\u201d. La pinto de la evento estos ekskurso al la bela groto Dema\u0308novska\u0301 jaskyn\u030ca Slobody (Groto de Libereco)."}, {"text_idx": "#000023", "text": "La evento C\u0302AR komencig\u0302os la 12-an de novembro 2015 vespere en la pensiono Relax Jasna\u0301, Obchodna\u0301 ulica 299, Liptovsky\u0301 Mikula\u0301s\u030c. La programo dau\u0306ros g\u0302is la 15-a de novembro. Pliaj informoj estas troveblaj c\u0302e "}, {"text_idx": "#000024", "text": "Kadre de C\u0302AR okazos ankau\u0306 diskutoj pri la venontjara 101-a Universala Kongreso de Esperanto, kiun Slovakio gastigos la unuan fojon en sia historio. G\u0302i okazos en la historia urbo Nitra fine de julio 2016, en la unua monato de la slovaka prezidanteco de Eu\u0306ropa Unio."}, {"text_idx": "#000025", "text": "De la 22-a g\u0302is 25-a de oktobro okazis en la urbo Nitra laborkunsido pri preparado de la 101-a Universala Kongreso. En g\u0302i partoprenis entute pli ol 30 personoj: ne nur la loka kongresa komitato kaj helpantoj el Slovakio, C\u0302eh\u0302io kaj Hungario, sed ankau\u0306 reprezentantoj de UEA: Veronika Poo\u0301r, estonta g\u0302enerala direktoro, kaj Clay Magalha\u0303es, konstanta kongresa sekretario."}, {"text_idx": "#000026", "text": "La partoprenantoj de la laborkunsido, kun panoramo de Nitra malantau\u0306e"}, {"text_idx": "#000027", "text": "Dum tiu kunsido okazis akcepto en la urbodomo, kiu kontribuas al organizado de nia kongreso. Ni poste vizitis la c\u0302efajn ejojn, en kiuj okazos la kongreso, interalie prelegoc\u0302ambrojn de la Slovaka agrokultura universitato, la sportejon, en kiu okazos la solena malfermo, kaj la urban teatron, en kiu okazos kulturaj programeroj."}, {"text_idx": "#000028", "text": "Ni pritraktis c\u0302iujn temojn, kiuj koncernas la UK-n, de bug\u0302eto g\u0302is hoteloj kaj mang\u0302ejoj, kaj ni dividig\u0302is en plurajn laborgrupojn, kiuj laboris ekzemple pri ekskursoj, kultura programo kaj junulara programo."}, {"text_idx": "#000029", "text": "Vi povas vidi kelkajn fotojn de la kunsido en Facebook."}, {"text_idx": "#000030", "text": "Temo de la 101-a UK: \u201cSocia justeco \u2014 lingva justeco\u201d"}, {"text_idx": "#000032", "text": "Lau\u0306 la decido de la Estraro de UEA, la temo de la 101-a UK en Nitro (23-30 julio 2016) estos \u201cSocia justeco \u2014 lingva justeco\u201d. Jen la enkonduko de la prezidanto de UEA, d-ro Mark Fettes, al la temo."}, {"text_idx": "#000034", "text": "Per tio, la strebado por paco farig\u0302as ankau\u0306 strebado por justeco. Nur homoj egalrajtaj kaj egalvoc\u0302aj povas kunkonstrui socion en konsento unu kun la alia. La Universala Deklaracio de Homaj Rajtoj listigas kelkajn el la bazaj principoj de tia socio. Aliaj internaciaj konvencioj kaj traktatoj plivastigis tiujn normojn. Ili restas validaj celoj por socioj c\u0302ie en la mondo."}, {"text_idx": "#000036", "text": "Ege ofte en tiaj movadoj mankas konscio pri lingva justeco. Sed anstatau\u0306 kulpigi ilin, ni serc\u0302u la komunajn valorojn, la parencajn celojn, kiuj ebligas kunlaboron. Tiucele ni devas pliprofundigi nian propran komprenon pri lingva justeco, por vidi kiel g\u0302i interplektig\u0302as kun aliaj demandoj. Tau\u0306ga kadro por tiaj esploroj estas la nuntempaj streboj al dau\u0306ripova evoluo. Nepras trovi lokon por Esperanto inter tiuj streboj."}]